**J E G Y Z Ő K Ö N Y**

**Újhartyán Város Képviselő-testületének 2025.01.30-án megtartott soros, nyílt testületi üléséről**

**1/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a 2367 Újhartyán 493/53 hrsz-ú (természetben a 2367 Újhartyán Szegfű u. 11. szám alatti) ingatlan vonatkozásában a kisajátítási eljárás lefolytatásához hozzájárul, és megbízza Dr. Pacsirta István Gábort a szükséges dokumentumok elkészítésével.

**2/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy Dr. Pacsirta István Gábor ügyvéd beszámolóját a 2024. évre vonatkozóan elfogadja.

**3/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Pacsirta Ügyvédi Irodával kötött szerződés módosítását 2025.01.01. napi hatállyal elfogadja, és a szerződés aláírásával felhatalmazza a polgármestert.

**4/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Trendinvest Könyvvizsgáló Kft. által készített ellenőrzési jelentést a 2024. évi EU Parlamenti képviselői és önkormányzati választások elszámolásának vizsgálatáról az előterjesztés szerint elfogadja.

**5/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Trendinvest Könyvvizsgáló Kft. által készített ellenőrzési jelentést a 2024. évi az Eperke Bölcsőde 2024. évi gazdálkodásának ellenőrzéséről az előterjesztés szerint elfogadja.

**6/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Trendinvest Könyvvizsgáló Kft. által készített ellenőrzési jelentést a 2023. évi helyi iparűzési adó ellenőrzéséről az előterjesztés szerint elfogadja.

**7/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Trendinvest Könyvvizsgáló Kft. által készített ellenőrzési jelentést az UTÜ-OKIP Kft. 2024. évi gazdálkodásának ellenőrzéséről az előterjesztés szerint elfogadja.

**8/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Trendinvest Könyvvizsgáló Kft. által, külön megbízás alapján készített ellenőrzési jelentést az Újhartyán Városi Sportegyesület gazdálkodásának ellenőrzéséről az előterjesztés szerint elfogadja.

**9/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a 2024. évi belső ellenőrzési jelentés realizáláshoz készített intézkedési tervet az előterjesztés szerint elfogadja.

**10/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a 2025. évre az alábbi belső ellenőrzési tárgyköröket határozza meg: helyi adók ellenőrzése; Német Nemzetiségi Önkormányzat vagyongazdálkodásának szabályszerűségi ellenőrzése; Újhartyán Város Önkormányzat pénzügyi szabályzatainak felülvizsgálata; Újhartyán Város Önkormányzat helyi adópolitikai intézkedéseinek értékelése.

**11/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a 2025. évben a belső ellenőrzés elvégzésével a Trendinvest Könyvvizsgáló Kft.-t bízza meg, és a szerződés aláírásával felhatalmazza a polgármestert.

**12/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a jegyzői beszámolót a Polgármesteri Hivatal 2024. évi munkájáról az előterjesztés szerint elfogadja.

**13/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Képviselő-testület 2025. évi munkatervét az előterjesztés szerint elfogadja.

**14/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a 2024. évi II. félévi lejárt határidejű határozatokról szóló beszámolót az előterjesztés szerint elfogadja.

**15/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy az önkormányzat 2025. évi I. negyedévi likviditási tervét az előterjesztés szerint elfogadja.

**16/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy Újhartyán Város 2024-2029 évekre vonatkozó Gazdasági Programját az előterjesztés szerint elfogadja.

**17/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy az Újhartyán Város Önkormányzata és a Német Nemzetiségi Önkormányzat Újhartyán között létrejött közigazgatási szerződést az előterjesztés szerint elfogadja, és a szerződés aláírásával felhatalmazza a polgármestert.

**18/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Cziffra György Alapfokú Művészeti Iskolával kötött támogatási szerződés módosítását az előterjesztés szerint elfogadja.

**19/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a helyi iparűzési adóbevételt érintő jogszabályi változásokról szóló tájékoztatást elfogadja az előterjesztés szerint.

**20/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Kábítószer Egyeztető Fórum (KEF) létrehozásának települési szinten nem merül fel az indokoltsága, mivel nem aktív jelenség a településen, azonban a fórum járási szintű létrehozását támogatja.

**21/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy az étkezési térítési díjak felülvizsgálatára szeptember hónapban kerüljön sor.

**22/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Capex Iroda Kft. ajánlatát az önkormányzat ingatlan nyilvántartásának elkészítésére vonatkozóan elfogadja. Az ajánlatalapján keretszerződést köt a Capex Iroda Kft.-vel, és a szerződés aláírásával felhatalmazza a polgármestert.

**23/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy mivel az Újhartyán Árpád utca burkolatlan szakaszának (142/1 hrsz. csatlakozástól kezdődő) aszfaltozása, az útburkolat felújítása a befektető feladata, szerződésben vállalt kötelezettsége, ezért az nem tartozik az önkormányzat hatáskörébe.

**24/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy A közterület használatáról és közterület rendjéről szóló 3/2016. (II.12.) rendelet 6. § (4) bek. értelmében nem engedélyezi a Gödör parkban esküvői szertartás megtartását, a park kizárólag fotó készítés céljából bárki számára térítésmentesen igénybe vehető.

**25/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy szerződést köt a Klima-Kontrol Bt.-vel az alábbi munkák elvégzésére, és a szerződés aláírásával felhatalmazza a polgármestert: murva kihelyezése (Arany János utcai kerékpárút és Lang András telkénél bemenő út lehajtójának megerősítése); murva kihelyezése, út padkák feltöltése (Arany János utca, Erdősor és Pilisi utca kereszteződése, Szalma utca és Cigleher utca kereszteződése stb.); útjelző táblák kihelyezése (Arany János utcai kerékpárútnál a kanyarban terelő táblák elhelyezése, Monori út végén kidöntött táblák helyreállítása, Hunyadi utca végén a Pipacs utcához.

**26/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy A helyi építési szabályzatról szóló 5/2019. (V.24.) önkormányzati rendelet 3. melléklet 3. pontja értelmében a 2367 Újhartyán, Hősök tere 3. szám alatti, 371 hrsz-ú ingatlan vonatkozásában élni kíván az elővásárlási jogával.

**27/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a 2367 Újhartyán, Hősök tere 3. szám alatti, 371 hrsz-ú ingatlant megvásárolja, és az ingatlan adás-vételi szerződés elkészítésével megbízza Dr. Pacsirta István Gábor ügyvédet.

**28/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Nemzetiségi Hagyományok Háza Egyesület részére támogatást nyújt adóbefizetési kötelezettségük teljesítése céljából. A támogatás nyújtásának határideje: 2025.02.14.

**29/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy támogatja a Dabasi Család- és Gyermekjóléti Szolgálat és Központnál 1 fő szociális gondozói állás létesítését, és támogatás címén az említett munkavállaló teljes bérköltségét havonta átutalja a Szolgálat részére, azzal a feltétellel, hogy a munkakört betöltő személy kizárólag Újhartyán területén végez házi segítségnyújtást.

**30/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy Surman Csaba ingatlantulajdonos kérelme alapján hozzájárul amennyiben jogszabályi akadálya nincs, a 2367 Újhartyán 083/26, a 083/27, és a 083/28 hrsz-ú ingatlanok Gip-SZ/3 övezeti kategóriába való átminősítéséhez, és ipari parkba való csatolásához. Az ingatlan tulajdonosa a rendezési terv módosításával, és az átminősítési eljárással kapcsolatos költségeket teljes egészében vállalja, valamint kötelezettséget vállal a csereerdő telepítésére a 083/26 hrsz-ú erdőterület vonatkozásában.

**31/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy bérleti szerződést köt Cs.-né D. A. gyermek fejlesztő pedagógussal az Újhartyáni Egészségház rendelőben 1 db rendelő helyiség és 2 db pihenő helyiség használatára vonatkozóan magán gyermek fejlesztő tevékenység végzése céljából, és a bérleti szerződés aláírásával felhatalmazza a polgármestert.

**32/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a városüzemeltetési vezető – szakértő bevonásával – megvizsgálja az Újhartyán, József A. utca csapadékvíz elvezetésének megoldási lehetőségeit.

**33/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a városüzemeltetési vezető – szakértő bevonásával – megvizsgálja az Újhartyán 091/33 hrsz-ú mezőgazdasági út felújításának lehetőségeit.

**34/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy az önkormányzat T. A.-val szemben fennálló követelésének eddigi teljesüléséről szóló tájékoztatást elfogadja.

**35/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy tervezési szerződést köt a Planex-x Kft.-vel a 2367 Újhartyán Arany János út külterületi szakaszának (014/1 hrsz) felújítására vonatkozó teljeskörű tervezési szolgáltatásra, és a szerződés aláírásával felhatalmazza a polgármestert.

**36/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy hozzájárul ahhoz, hogy az Újhartyáni Német Nemzetiségi Általános Iskola pályázatot nyújtson be a BGA Zrt. által kiírt, „Energiahatékonyságot elősegítő beruházási, felújítási és karbantartási tevékenységek támogatása” című pályázat keretében a 2367 Újhartyán, Zrínyi M. u. 6. szám alatti (61/1 hrsz-ú) ingatlanra napelem telepítés céljából.

**37/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy elvi támogatását adja a Zsíros Group Kft., mint beruházó által tervezett „LIDL PARK” megvalósításához.

**38/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy megbízási szerződést köt a Méter Bt.-vel a 2367 Újhartyán külterület 046/118 hrsz-ú ingatlan rendezési terv szerinti kiszabályozására, és Földhivatali átvezetésére.

**39/2025.(I.30.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy az Új-Harti 2020 Kft. részére engedélyezi, hogy a 2367 Újhartyán 659/3 hrsz-ú ingatlanon (Vánkos&Eszcájg előtti tér) esküvői szertartást tartson térítésmentesen, az érintett járda szakaszon a gyalogosforgalom akadálymentes, biztonságos közlekedésének figyelembevételével.