**J E G Y Z Ő K Ö N Y**

**Újhartyán Város Képviselő-testületének 2025.02.18-án megtartott soros, nyílt testületi üléséről**

**40/2025.(II.18.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy Schulcz József polgármester úr 2025. február 17-től kezdődő távolléte idejére a képviselő-testület Szervezeti és Működési Szabályzatról szóló 10/2024. (XI.06.) önkormányzati rendelet 69. § (7) bekezdés alapján Dr. Kökényesi Imre alpolgármester, mint általános helyettes gyakorolja a polgármesteri feladat- és hatásköröket, a polgármester helyett eljár általános jelleggel.

**41/2025.(II.18.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a polgármester tartós távolléte alatt Majer György alpolgármestert felhatalmazza Újhartyán Város Önkormányzatot érintő tárgyaláson való részvételre, delegáció fogadására, a Képviselő-testület álláspontjának ismertetésére és ezzel kapcsolatos eseti jellegű feladatok elvégzésére. Joghatást kiváltó döntést a Képviselő-testület kizárólagos hozzájárulásával hozhat.

**42/2025.(II.18.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a polgármester tartós távolléte alatt a Képviselő-testületi ülésekről készült jegyzőkönyv hitelesítőjének dr. Kökényesi Imre helyett Tóth Antalt választja meg.

**43/2025.(II.18.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a polgármester tartós távolléte alatt megtartásra kerülő társulási üléseken való részvételre, az önkormányzat képviseletére megbízza Majer György alpolgármestert.

Újhartyán Város Önkormányzata az alábbi társulások tagja:

o NHSZ OKÖT Hulladékgazdálkodási Nonprofit Korlátolt Felelősségű Társaság

o Dabasi Család és Gyermekjóléti Szolgálat és Központ

o Ország Közepe Többcélú Kistérségi Társulás

o Dabas és Környéke Vízügyi Kft. (DAKÖV)

o Felső-Homokhátság Vidékfejlesztési Egyesület

o Dabas és Környéke Üdülőtábor Közalapítvány

**44/2025.(II.18.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy hozzájárul az NHSZ OKÖT Hulladékgazdálkodási Nonprofit Korlátolt Felelősségű Társaság (2370 Dabas, Szent István út 133 sz Cg.: 13-09-095819) többségi, 51 %-os szavazati jogot biztosító, 2.040.00 Ft névértékű közös tulajdonú üzletrészének értékesítéséhez a DTKH Duna-Tisza közi Hulladékgazdálkodási Nonprofit Korlátolt Felelősségű Társaság (6000 Kecskemét, Kisfái 248 0737/12 hrsz Cg:03-09-131340) részére.

**45/2025.(II.18.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy felhatalmazza Majer György alpolgármestert az NHSZ OKÖT Hulladékgazdálkodási Nonprofit Korlátolt Felelősségű Társaság (2370 Dabas, Szent István út 133 sz Cg.: 13-09-095819) közös tulajdonú üzletrészének értékesítésével kapcsolatosan Újhartyán Város Önkormányzat képviseletére és a szerződés ellenjegyzésére.

**46/2025.(II.18.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy Újhartyán Város Sportkoncepcióját a 2025-2030. évekre vonatkozóan az előterjesztés szerint elfogadja.

**47/2025.(II.18.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a 100 %-os önkormányzati tulajdonban lévő UTÜ-OKIP Kft. 2025. évi üzleti tervét az előterjesztés szerint elfogadja.

**48/2025.(II.18.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy az Újhartyán Városi Főzőkonyha és az Eperke Bölcsőde nyári zárva tartási ideje az idei évben: 2025.08.11.-2025.08.24. (2 hét). 2025. augusztus 4-8 közötti időszakra, amennyiben minimális felügyeleti igény mutatkozik, engedélyezi a fenntartó a bezárást mindkét intézménynél.

**49/2025.(II.18.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Pest Vármegye Közgyűlésének Elnöke bírósági ülnökválasztásra vonatkozó felhívására érdeklődés hiányában nem küld jelölést.

**50/2025.(II.18.) sz. Képviselő-testületi határozat –** Újhartyán Város Önkormányzatának Képviselő-testülete Újhartyán Város Önkormányzatának 2025. évi Közbeszerzési tervét, amely az előterjesztés mellékletét képezi, megtárgyalta és elfogadta.

**51/2025.(II.18.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy az Újhartyáni Egyesített Művelődési Ház és Könyvtár 2025. évre vonatkozó szolgáltatási tervét az előterjesztés szerint elfogadja.

**52/2025.(II.18.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy az Újhartyáni Egyesített Művelődési Ház és Könyvtár 2025. évre vonatkozó munkatervét az előterjesztés szerint elfogadja.

**53/2025.(II.18.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a közszolgálati tisztviselőkről szóló 2011. évi CXCIX. törvény 225/C. – ában foglaltakra tekintettel a polgármester 2025. évi szabadságolási ütemtervét az előterjesztés szerint jóváhagyja.

**54/2025.(II.18.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy az Újhartyáni Pékség (O. M.) címerhasználatra vonatkozó kérelmét elutasítja, a címer használatát erre a célra nem engedélyezi.

**55/2025.(II.18.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy vásárol a SUZU-GÉRÓ Kereskedelmi és Szolgáltató Kft.-től egy Suzuki S-Cross 1.5 GL + 4 WD 6AGS típusú, fehér színű személygépjárművet 11.580.000.- forint értékben a Járőrszolgálat részére. A gépjárművet 30 % önrész befizetésével, és 4 éves időtartamú zárt végű pénzügyi lízing formájában vásárolja meg. A lízingszerződést a Merkantil Bankkal köti meg.

**56/2025.(II.18.) sz. Képviselő-testületi határozat –** Újhartyán Város Önkormányzatának Képviselő-testülete a Suzuki S-Cross 1.5 GL + 4 WD 6AGS típusú személygépkocsi megvásárlásával kapcsolatban a Merkantil Bank részére az alábbi nyilatkozatot teszi:

Az adósságot keletkeztető ügylet értéke nem éri el az 50 millió Ft-ot és a finanszírozás célja fejlesztési célú beruházás, valamint az önkormányzat megfelel a Stab. tv. 10. § (4) bek. a/ pontjában és 10. § (3) bek. c) pont cc) alpontjában foglalt egybeszámítási szabályoknak.

**57/2025.(II.18.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy kistérségi összefogás keretében a Dr. Halász Géza Szakorvosi Rendelőintézet Labor működésének finanszírozására a települések lakosságszámának arányában a 2025. évben 577.980.- forint összegű támogatást nyújt, amelyet a támogatási szerződés szerint teljesít egy összegű utalással, és a szerződés aláírásával felhatalmazza az általános alpolgármestert.