**J E G Y Z Ő K Ö N Y**

**Újhartyán Város Képviselő-testületének 2025.03.05-én megtartott rendkívüli, nyílt testületi üléséről**

**58/2025.(III.05.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy az MBH Bank Nyrt. által 2025.03.06. napi betétlekötésre adott ajánlat szerint elrendel 100.000.000.- Forint összegű betétlekötést 6 havi időtartamra.

**59/2025.(III.05.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a 2367 Újhartyán, Hősök tere 3. szám alatti ingatlan megvásárlásával kapcsolatban az adásvételi szerződés értelmében fennmaradt vételár hátralék összegének kifizetését, azaz 42.000.000.- forint kifizetését engedélyezi a Pénzügyi Osztálynak.

**60/2025.(III.05.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy húsvét alkalmából 2025-ben egyszeri „Húsvéti” támogatást hoz létre a rászorulók részére, melynek keretösszege 1.500.000 Ft. A támogatás pályázati kérelem útján nyújtható be, jövedelemigazolással együtt.

„Húsvéti” támogatásra jogosult az, aki Újhartyánon bejelentett állandó lakcímmel rendelkezik és:

1. aki 2025. december 31-ig betölti, vagy már betöltötte a 80. életévét és akiknek családjában az egy főre jutó jövedelme nem éri el a havi 200 ezer forintot vagy,

2. aki 3 vagy több - 18 év alatti - gyermeket nevelnek, ahol a családban az egy főre jutó jövedelem nem éri el a havi 100 ezer forintot vagy,

3. aki 18 év alatti vagy tartósan beteg gyermekét egyedül neveli és az egy főre jutó jövedelem nem éri el a havi 100 ezer forintot (az egyedülállóság tényét vizsgálja a Szociális Bizottság)

A kérelem benyújtására nyitva álló határidő: 2025. március 7. – március 24.

Beérkezett pályázati kérelmek elbírásának határideje: 2025. április 4.

A Képviselő-testület felhatalmazza a Szociális Bizottságot a keretösszeg szétosztására és folyósítására.

**61/2025.(III.05.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy Majer György alpolgármester Közösségi értékvédelmi konzultációról szóló beszámolóját elfogadja.

**62/2025.(III.05.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Hamvas Béla Pest Megyei Könyvtár részére a korábbi megállapodás értelmében engedélyezi az Újhír című folyóirat digitalizálását, és közzé tételét a Pest Megyei Digitális Könyvtárban, és az új megállapodás aláírásával felhatalmazza az alpolgármestert.

**63/2025.(III.05.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy Schulcz József polgármester részére engedélyezi a 2025. február havi költségtérítés, és lektori megbízási díj teljes (1 havi) összegének a kifizetését, és elrendeli, hogy a Pénzügyi Osztály teljesítse a kifizetést 2025.03.10-ig.