**J E G Y Z Ő K Ö N Y**

**Újhartyán Város Képviselő-testületének 2025.03.27-én megtartott soros, nyílt testületi üléséről**

**64/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy Újhartyán Város Önkormányzatának 2025-2029. évekre vonatkozó Közép- és Hosszútávú vagyongazdálkodási tervét az előterjesztés szerint elfogadja.

**65/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy önkormányzat 2025. évi II. negyedévi likviditási tervét az alábbiak szerint elfogadja.

**66/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a B. Á. tulajdonát képező, Újhartyán Monori u. 2. szám alatti, 246 hrsz-ú ingatlanon bejegyzett jelzálogjog, valamint elidegenítési és terhelési tilalom (bejegyző határozat: 32823, érkezési idő: 2008.02.20.) törléséhez hozzájárul.

**67/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy az Újhartyán Város Önkormányzatának kitüntetések alapításáról és adományozásáról szóló 10/2018. (VII.18.) rendelete értelmében javaslattételi lehetőséget hirdet a 2025. évben az alábbi címek, kitüntető díjak adományozására: „Újhartyánért” díj; „Pedagógus” díj; „Újhartyán tiszteletbeli polgára” díj. Ajánlási határidő: 2025.05.31.

**68/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Dabasi Rendőrkapitányság állományában Petrányi Tamás r.alezredes úr kinevezéséhez a kapitányságvezetői feladatok ellátására a támogatását adja.

**69/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy Újhartyán Város Önkormányzatának Turisztikai Koncepcióját az előterjesztés szerint elfogadja.

**70/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy megbízza a Trendinvest Kft.-t a Favorit Sportegyesület (2367 Újhartyán, Jókai u. 14.) könyvelési munkáinak végzésével, amelynek költségét az önkormányzat vállalja havi 50.000.- forint összegben.

**71/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Civil Alapból 300.000.- forint összegű támogatást nyújt a Favorit Sportegyesület (2367 Újhartyán, Jókai u. 14.) részére az Olaszországban megrendezésre kerülő nemzetközi tchoukball tornán való részvételhez.

**72/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a továbbiakban is biztosítja a körzeti megbízott részére az üzemanyagkártyát, 50.000.- forint összegben havonta. A Dabasi Rendőrkapitányság felé kiadott nyilatkozatban a keretösszeg felhasználásáról nyilatkozunk, amelynek ellenőrzése a Mol Nyrt. által megküldött számla melléklet alapján történik.

**73/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a néhai L. P. eltartott temetésével kapcsolatban felmerült, összesen 527.586. forint összegű költség kifizetéséről szóló tájékoztatást elfogadja.

**74/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy elrendeli a 2367 Újhartyán Jókai M. utca – Szalma utca és Monori utca közé eső szakaszán – vízművel határos oldalán (722 hrsz-től a 705/1 hrsz-ig) az ott húzódó övezethatár megszüntetésére irányuló eljárás megindítását.

**75/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a 2367 Újhartyán Jókai M. utca – Szalma utca és Monori utca közé eső szakaszán – vízművel határos oldalán (722 hrsz-től a 705/1 hrsz-ig) az ott húzódó övezethatár megszüntetésére irányuló eljárás megindításával megbízza a TÉR-T-REND Kft.-t.

**76/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a felsorolt Újhartyáni ingatlanokat megvásárolja az alábbiak szerint:

- S. Cs. és S. Gy. 250/813-250/813 arányú osztatlan közös tulajdonában lévő, 2367 Újhartyán 046/117 hrsz-ú ingatlan fent meghatározott tulajdoni részét (erdő) 5.431.000.- forint vételáron;

- S. Cs. és S. Gy. 1/2-1/2 arányú osztatlan közös tulajdonában lévő, 2367 Újhartyán 058/63 hrsz-ú ingatlant (erdő) 3.357.000.- forint vételáron;

- S. Gy. 1/1 arányú tulajdonában lévő, 2367 Újhartyán 058/62 hrsz-ú ingatlant (erdő) 1.075.000.- forint vételáron;

- S. Gy. 1/1 arányú tulajdonában lévő, 2367 Újhartyán 060/158 hrsz-ú ingatlant (fásított terület) 2.137.000.- forint vételáron;

és megbízza Dr. Pacsirta István Gábort az adásvételi szerződések elkészítésével, a szerződések aláírásával pedig felhatalmazza Dr. Kökényesi Imre alpolgármestert.

**77/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy az Újhartyán Városi Főzőkonyha és az Eperke Bölcsőde nyári zárva tartási ideje az idei évben: 2025.08.04.-2025.08.22. (3 hét).

**78/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy az Állami Számvevőszék által lefolytatott vizsgálatról szóló tájékoztatást elfogadja, a vizsgálat további intézkedést nem igényel.

**79/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Kovács-Kert Bt.-vel vállalkozási szerződést köt a Gödör parkban a zöldterület tavaszi kezelési munkáira vonatkozóan, amelynek költsége 975.200.- forint, és a szerződés aláírásával felhatalmazza Dr. Kökényesi Imre alpolgármestert.

**80/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy Kaldenecker Máté árajánlatát Újhartyán zöldfelületeinek karbantartására vonatkozóan (Béla Gödör park, Hősök tere, Lövölde tér, Templom előtti tér, Könyvtár környéke, körforgalom) elfogadja, összesen 285.000.- forint / alkalom összegben, és a vállalkozóval határozott idejű szerződést köt 2025. április 1 - 2025. október 31. közötti időszakra. A szerződés aláírásával felhatalmazza Dr. Kökényesi Imre alpolgármestert.

**81/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Klíma Kontrol Bt. árajánlatát a településen az utak melletti padkák rendezésére vonatkozóan (kátyúk murvázása, egyengetése, döngölése) elfogadja, összesen 3.735.000.- Forint összegben, és a szerződés aláírásával felhatalmazza Dr. Kökényesi Imre alpolgármestert.

**82/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Klíma Kontrol Bt. árajánlatát az Újhartyán Epres utcai árkok javítására vonatkozóan (gyeprács kitakarítása, kockakő elhelyezése, kiékelése) elfogadja, összesen 1.092.000.- Forint összegben, és a szerződés aláírásával felhatalmazza Dr. Kökényesi Imre alpolgármestert.

**83/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy nem szervez települési szintű kötelező eboltást a 2025. évben.

**84/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy nem tudja biztosítani az ideiglenes áramvételezést P. A. kérelmezőnek az Újhartyán 1287 hrsz-ú ingatlanon tervezett fejlesztés miatt.

**85/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy javasolja az Újhartyán Városi Sportegyesület alapszabályának módosítását az alábbi szakosztályok beépítésével: labdarúgás, asztalitenisz, minifoci, illetve a tagjegyzék frissítését.

**86/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Zsitva Villanyszerelő Kft.-vel szerződést köt a Bagolyfészek és a tájház felújítás kapcsán villanyszerelési munkák elvégzésére összesen bruttó 590.000.- forint összegben, és a szerződés aláírásával felhatalmazza Dr. Kökényesi Imre alpolgármestert.

**87/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy vásárol az Autocentrum Szabo Kft.-től egy Dacia Bigster Journey Hybrid 155 típusú, palaszürke színű személygépjárművet 14.660.000.- forint értékben az önkormányzat részére. A gépjárművet 40 % önrész befizetésével eurolízing formájában vásárolja meg. A lízingszerződést az MBH Bank Nyrt.-vel köti meg.

**88/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a településen elhelyezett, csavarral rögzített forgalomcsillapító küszöbök („fekvőrendőrök”) esetében visszaszűkítést végez a biztonságos kerékpáros közlekedés biztosítása érdekében.

**89/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy felmérést végez az Újhartyán Szép utcai ingatlantulajdonosok körében a közterületi fasor cseréjével, újra telepítésével kapcsolatban. A kérdőív anonim módon kerül kiküldésre az érintett lakosok részére.

**90/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy 2 darab közlekedési tükör kihelyezését rendeli el a Temetősor utca és a Szobor utca kereszteződésébe, illetve 1 darab közlekedési tükör kihelyezését rendeli el a Liget utcába a Polgármesteri Hivatal hátsó parkolójához.

**91/2025.(III.27.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy használatbavételi megállapodást köt az Újhartyáni Német Nemzetiségi Általános Iskolával az önkormányzat 1/1 arányú tulajdonában álló, 2367 Újhartyán Zrínyi u. 6. szám alatti ingatlan térítésmentes használatára vonatkozóan, és a szerződés aláírásával felhatalmazza Dr. Kökényesi Imre alpolgármestert.