**J E G Y Z Ő K Ö N Y**

**Újhartyán Város Képviselő-testületének 2025.05.22-én megtartott soros, nyílt testületi üléséről**

**159/2025.(V.22.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy Dabas Hivatásos Tűzoltóparancsnokság beszámolóját a 2024. évben végzett tűzvédelmi tevékenységéről az előterjesztés szerint elfogadja.

**160/2025.(V.22.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a „Háziorvosi Ügyelet” Intézményfenntartó Önkormányzati Társulás 2024. évi zárszámadását az előterjesztés szerint elfogadja.

**161/2025.(V.22.) sz. Képviselő-testületi határozat –** Újhartyán Város Önkormányzatának Képviselő-testülete a gyermekjóléti és gyámügyi feladatok 2024. évi ellátásáról szóló beszámolót megismerte és elfogadja. Felkéri a jegyzőt, hogy az értékelést a Képviselő-testület jelen jóváhagyó határozatával együtt az 1997. évi XXXI. törvény 96.§. (6) bekezdése szerint továbbítsa a Pest Vármegyei Kormányhivatal Gyámügyi és Igazságügyi Főosztály Szociális osztályához.

**162/2025.(V.22.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy az Eperke Bölcsőde Újhartyán intézményben engedélyezi 1 fő kisgyermeknevelő felvételét határozott időre, 1 évre a 2025/2026. nevelési évre.

**163/2025.(V.22.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy az Eperke Bölcsőde Újhartyán Szakmai Programjának módosítását az előterjesztés szerint elfogadja.

**164/2025.(V.22.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy pályázatot nyújt be az „Önkormányzatok rendkívüli támogatása 2025.” pályázat keretében, 2025. október 31-ig kidolgozza és benyújtja a pályázatot.

**165/2025.(V.22.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a korábban megvásárolt Újhartyán 046/117 hrsz-ú ingatlanban tulajdonnal rendelkező K.-né S. B. (2367 Újhartyán, Mária u. 8.) 313/813 arányú tulajdoni hányadát – a többi tulajdonossal közösen megállapított vételáron – 3.399.806.- forintért megvásárolja. Az adásvételi szerződés megkötésével egyidejűleg megfizetésre kerül a vételár 10 %-ának megfelelő összegű előleg, a fennmaradó vételárhátralék fizetési határideje: 2025. október 15. Az adás-vételi szerződés megkötésével megbízza Dr. Pacsirta István ügyvédet.

**166/2025.(V.22.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy az önkormányzati gépjárművek használatát csak önkormányzati dolgozóknak, az intézmények dolgozóinak, illetve civil szervezeteknek engedélyezi közösségi célra.

**167/2025.(V.22.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a 022/65, a 022/63, a 022/64 hrsz-ú ingatlanok vételi szándékával kapcsolatban tájékoztató levelet küld az ingatlantulajdonosoknak, és személyes egyeztetést kezdeményez velük.

**168/2025.(V.22.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a háziorvosi alapellátás helyettesítésére kötött szerződés értelmében a helyettesítést végző orvosok megbízási díja bruttó 10.287.- forint / óra.

**169/2025.(V.22.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a veszélyes hulladék ártalmatlanítására vonatkozó szerződését a SAPEXPRO Kft.-vel kiterjeszti a felnőtt háziorvosi rendelőre is.

**170/2025.(V.22.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Pedicom Kft. által megvásárolt és használt MadMax orvosi programot átveszi, és a program üzemeltetőjével, a ProFix Computer Kft.-vel megállapodást köt.

**171/2025.(V.22.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Magyar Telekom Nyrt.-vel fennálló bérleti szerződését a 2367 Újhartyán külterület 067/31 hrsz-ú ingatlanon mobiltelefon bázisállomás üzemeltetésére vonatkozóan meghosszabbítja, és a szerződés tervezet a javasolt módosításokkal fogadja el.

**172/2025.(V.22.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy megbízza a Farkas Építésziroda Kft.-t a „Nemzetiségi klub és idősek otthona” megnevezésű engedélyezési terv építési engedélyének megújításával, és az ezzel kapcsolatos tervezői feladatok ellátásával 400.000.- forint + ÁFA megbízási díjért, és a szerződés aláírásával felhatalmazza az alpolgármestert.

**173/2025.(V.22.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy Majer György kőfaragó vállalkozó árajánlatát Schulcz József polgármester síremlékének elkészítésére vonatkozóan elfogadja, és a vállalkozási szerződés aláírásával felhatalmazza az alpolgármestert.

**174/2025.(V.22.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy az alábbi pályázattal érintett ingatlan tulajdonosaként hozzájárulását adja az Újhartyáni Gyermekvár Alapítvány által benyújtott pályázat teljesüléséhez. Pályázat adatai: Magyar Falu Program – Falusi Civil Alap – cím: „civil közösségi tevékenységek és feltételeinek támogatása (2025). Elnyert támogatási összeg: 1.270.000.- forint.

**175/2025.(V.22.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy bérleti szerződést köt Petrovics Adriennel a 2367 Újhartyán, Deák Ferenc u. 3. szám alatti ingatlanra 2025.07.01. napjától 50.000.- forint / hó bérleti díj + rezsiköltség megállapításával, a bérleti szerződés aláírásával felhatalmazza az alpolgármestert.

**176/2025.(V.22.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a következő célok megjelölésével fogad közérdekű kötelezettségvállalást:

• egészséges életmód segítését célzó szolgáltatások megvalósítása

• kulturális szolgáltatások megvalósítása

• szociális szolgáltatások, ellátások megvalósítása

• sport, ifjúsági ügyek

• település közbiztonságának biztosítása

**177/2025.(V.22.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Dabas és Környéke Üdülőtábor Alapítvány részére 570.000.- forint támogatást nyújt az „Aktív Magyarországért” felhívás keretében pályázat benyújtásához, hogy a szükséges saját forrást az alapítvány igazolni tudja.