**J E G Y Z Ő K Ö N Y**

**Újhartyán Város Képviselő-testületének 2025.06.17-én megtartott soros, nyílt testületi üléséről**

**183/2025.(VI.17.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Pest Vármegyei Rendőr-főkapitányság Dabasi Rendőrkapitányság 2024. évre vonatkozó, Újhartyán Város közbiztonságának helyzetéről, a közbiztonság javítása érdekében tett intézkedésekről és az ezzel kapcsolatos feladatokról szóló beszámolóját az előterjesztés szerint elfogadja.

**184/2025.(VI.17.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy az Újhartyán Közbiztonságáért Közalapítvány 2024. évi beszámolóját az előterjesztés szerint elfogadja.

**185/2025.(VI.17.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy az Újhartyáni Önkéntes Tűzoltó Egyesület 2024. évi beszámolóját az előterjesztés szerint elfogadja.

**186/2025.(VI.17.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Nemzetiségi Hagyományok Háza Kultúrközpont Egyesület 2024. évi beszámolóját az előterjesztés szerint elfogadja.

**187/2025.(VI.17.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy az Egy Csepp Öröklét Közalapítvány 2024. évi beszámolóját az előterjesztés szerint elfogadja.

**188/2025.(VI.17.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy az önkormányzat 2025. évi III. negyedévi likviditási tervét az előterjesztés szerint elfogadja.

**189/2025.(VI.17.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy az önkormányzatnak 30-60-90 napon túli lejárt tartozása nincsen.

**190/2025.(VI.17.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy az Újhartyán Városi Főzőkonyha részére eszközbeszerzés céljából az önkormányzat éves költségvetésében tervezett összegen felül 1.300.000.- forint + ÁFA összeget biztosít.

**191/2025.(VI.17.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Járőrszolgálat 2024. évi beszámolóját az előterjesztés szerint elfogadja.

**192/2025.(VI.17.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a választási eljárásról szóló 2013. évi XXXVI. törvény 24. § (1) bekezdése alapján Újhartyán városban a szavazatszámláló bizottságba további tagokat választ az időközi választás lebonyolításával összefüggésben:

- Rutterschmid Katalin (2367 Újhartyán, Szép u. 24.)

- Tóth-Sárközi Barbara (2367 Újhartyán, Szép u. 16.)

- Fajt Erika (2367 Újhartyán, Rákóczi Ferenc u. 9.)

- Kaldeneckerné Jeszenszki Márta (2367 Újhartyán, Diófa u. 9.)

- Barta Kornélia (2367 Újhartyán, Pipacs út 14.)

- Kiss Zoltán (2367 Újhartyán, Deák Ferenc u. 1.)

- Molnár Lászlóné (2367 Újhartyán, József Attila u. 37.)

**193/2025.(VI.17.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy

1. A **helyi építési szabályzat** mellékletét képező **szabályozási tervet** **módosítani kívánja** a **1212 hrsz-ú, ipari gazdasági terület építési övezetbe tartozó telekre** vonatkozóan, a területentervezett fejlesztés megvalósíthatósága céljából.
2. Az 1. pontban meghatározott területen a módosítás **helyi építési szabályzatban meghatározott szabályozási elem pontosítása érdekében történik**, művi értékvédelemmel, környezet-, táj- és természetvédelemmel, vízbázis-védelemmel és földtani veszélyforrással nem érintett övezet, **építési övezet határának módosítása** kapcsán. A módosítás során **nem történik új beépítésre szánt terület** vagy új különleges beépítésre nem szánt terület **kijelölése**. Ennek megfelelően a településrendezési terv módosításának egyeztetés eljárása **rövid eljárás** szabályai alkalmazandók.
3. A Képviselő-testület a településrendezési eszközök módosításához készült, jelen határozat 1. mellékletét képező **települési** **önkormányzati főépítészi feljegyzést** a megalapozó vizsgálat és alátámasztó javaslat felhasználhatóságára és tartalmára vonatkozóan elfogadja.
4. A Képviselő-testület felkéri az alpolgármestert, hogy jelen határozat szerint a településrendezési eszköz módosításához szükséges intézkedéseket tegye meg, és kezdje meg az eljárás lefolytatását.

1. melléklet a 193/2025. (VI.17.) önkormányzati határozathoz

**Főépítészi feljegyzés**

**a megalapozó vizsgálati és az alátámasztó javaslati munkarészek tartalmára vonatkozóan**

**Újhartyán VÁros Helyi Építési Szabályzatának módosításához  
1 részterület kapcsán**

Újhartyán Város Önkormányzata 1 részterületre vonatkozóan **módosítani kívánja a hatályos településrendezési eszközöket**. A módosítás a **1212 hrsz-ú telket** érinti a belterület északkeleti, M5 autópályától északkeletre és a 405. sz. főúttól északnyugatra eső részén található iparterületen. A területet a tulajdonos a szomszédos 1200 hrsz-ú telekkel **együtt kívánja hasznosítani, azonban a telekösszevonás jelenleg nem lehetséges a különböző építési övezeti besorolás miatt**: az 1200 hrsz-ú telek Gip-SZ/2 építési övezetbe, az 1212 hrsz-ú telek pedig Gip-SZ/4 építési övezetbe tartozik. A módosítás célja a 1212 hrsz-ú telek átsorolása Gip-SZ/4 építési övezetből Gip-SZ/2 építési övezetbe.

A tervezett fejlesztés a hatályos településfejlesztési koncepció elhatározásait és a településszerkezeti terv koncepcionális javaslatait nem érinti, azokkal nem ellentétes.

A 419/2021. Korm. rendelet 7. § (7) bekezdés értelmében a módosításhoz szükséges megalapozó vizsgálat és alátámasztó javaslat tartalmát és annak részletezettségét a települési főépítész írásban határozza meg.

A település hatályos településfejlesztési koncepciójának egyik célkitűzése a **gazdaságfejlesztés**, amelyhez a tervezett módosítás szorosan kapcsolódik. Az ipari gazdasági területen tervezett fejlesztés lehetővé tételével a telephely bővülése, fejlesztése hajtható végre, amely a vállalkozás tevékenységének növekedését teszi lehetővé. A módosítás során változik az érintett telek építési övezeti besorolása, annak érdekében, hogy az iparterület fejlesztése, beépítése a beruházói igényeknek megfelelően történhessen.

A településrendezési terv módosítási dokumentációja a 314/2012. (XI. 8.) Korm. rendelet tartalmi előírásainak és 6. melléklete szerinti jelmagyarázatánakmegfelelően, valamint az országos településrendezési és építési követelményekről szóló 253/1997. (XII. 20.) Korm. rendelet (a továbbiakban: OTÉK) 2021. július 15-én hatályos II. fejezete és 1-2. mellékletei előírásainak figyelembevételével kell készíteni.

A fentiek alapján a módosításhoz olyan megalapozó vizsgálati és alátámasztó javaslati munkarész készül, amely a módosítás jellegéhez, településen belüli jelentőségéhez igazodik. A vizsgálati és javaslati munkarészeket az alábbiak szerint kell kidolgozni, a **módosítás értelmezéséhez szükséges mélységben, a tervezési területre vonatkozóan**:

**Megalapozó vizsgálatok** (314/2012. (XI.8.) Korm. rendelet 1. melléklet):

1.3. A területrendezési tervekkel való összefüggések vizsgálata

1.6.1 A település településrendezési tervi előzményeinek vizsgálata: a hatályban lévő településrendezési eszközök vizsgálata az érintett terület vonatkozásában

1.14.1.1. Településszerkezeti összefüggések: a módosítással érintett terület elhelyezkedése, települési kapcsolatai, útkapcsolatok

1.14.1. Területfelhasználás vizsgálata – az érintett területek vonatkozásában

**Helyzetelemző munkarész nem szükséges a fejlesztések jelentősége, jellege miatt.**

**Alátámasztó javaslat** (314/2012. (XI.8.) Korm. rendelet 3. melléklet)**:**

**1.1. Településrendezési javaslatok**


1.1.4. Védelmi és korlátozó elemek

**1.2. A változással érintett területek összefoglalója és összefüggései**

1.2.3. A változások hatályos településfejlesztési koncepcióval és településszerkezeti tervvel való összhangjának bemutatása

**2. Szakági javaslatok** (ahol változás miatt indokolt)

2. melléklet a 193/2025. (VI.17.) önkormányzati határozathoz



**Liebner dűlő**

**Horka dűlő**

Módosítással érintett terület

**194/2025.(VI.17.) sz. Képviselő-testületi határozat –** Újhartyán Város Önkormányzatának Képviselő-testülete a környezet védelméért felelős szervek véleményének figyelembevételével úgy dönt, hogy a 193/2025. (VI.17.) Kt. sz. határozatával elindított településrendezési eszközök módosítása egyeztetési eljárása során nem szükséges települési környezeti vizsgálat és értékelés készítése, illetve ennek egyeztetése.

**195/2025.(VI.17.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy az előterjesztés mellékletét képező, a TÉR-T-REND Kft. által adott árajánlatot a településrendezési terv átfogó felülvizsgálatára vonatkozóan elfogadja összesen 24.130.000.- forint összegben, és a szerződés aláírásával felhatalmazza az alpolgármestert.

**196/2025.(VI.17.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Vidra Tamás ½ arányú tulajdonát képező, 2367 Újhartyán Hunyadi J. u. 1. szám alatti, 287 hrsz-ú ingatlanán bejegyzett jelzálogjog (bejegyző határozat: 39928, érkezési idő: 2012.06.29.), valamint elidegenítési és terhelési tilalom (bejegyző határozat: 39928, érkezési idő: 2012.06.29.) törléséhez hozzájárul.

**197/2025.(VI.17.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a Magyar Falu Program keretében meghirdetett „Önkormányzati tulajdonban lévő ingatlanok fejlesztése” (MFP/ÖTIFB/2025/ÖTIK) pályázati kiírás szerint pályázatot nyújt be a 2367 Újhartyán Deák F. u. 2. szám alatti ingatlan 2 darab szolgálati lakássá történő átépítésére. Az igényelhető támogatási összeg 50.000.000.- forint, a tervezői költségbecslés alapján a beruházás megvalósítása 51.447.586.- forint. Az önkormányzat a pályázathoz szükséges 1.447.586.- forint összegű önerőt a saját költségvetéséből biztosítja.

**198/2025.(VI.17.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy engedélyezi a névhasználatot a „Hartianer Tanzkranz” civil csoportnak, illetve a későbbiekben létrehozandó „Hartianer Tanzkranz” Hagyományőrző Egyesület névhasználatához is hozzájárul.

**199/2025.(VI.17.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy engedélyezi Újhartyán város címerének használatát a polgármesterjelöltek részére a 2025. évi időközi választással összefüggésben a kampányuk során.

**200/2025.(VI.17.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy a polgármester részére, figyelembe véve a Magyarország helyi önkormányzatairól szóló 2011. évi CLXXXIX. törvény (Mötv.) 72. §, valamint a 36. § előírásait, 2025. július 1. napjától visszavonásig, az önkormányzat tulajdonát képező ÚJHÍR újság lektori tevékenységéért havi bruttó 300.000.- forint összegű díjazást állapít meg. Felhatalmazza a jegyzőt, hogy az erről szóló megbízási szerződést készítse el.

**201/2025.(VI.17.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy felhatalmazza Tunner Mária aljegyzőt, hogy az Ország Közepe Többcélú Kistérségi Társulás ülésén a Versenyképes Járások Programmal, annak végrehajtás előkészítésével kapcsolatos egyeztetéseken, megbeszéléseken részt vegyen, és az önkormányzatot képviselje.

**202/2025.(VI.17.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy elfogadja a Simbel Tervezőiroda Kft. árajánlatát a 2367 Újhartyán belterület 06/5 hrsz-ú ingatlanon az épület feltüntetésére vonatkozó eljárás lefolytatására, és a szerződés aláírásával felhatalmazza a polgármestert.

**203/2025.(VI.17.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy az Eperke Bölcsőde Újhartyán Szakmai Programjának, a Magyar Bölcsődék Egyesülete által kiadott szakvélemény alapján történő módosítását az előterjesztés szerint elfogadja.

**204/2025.(VI.17.) sz. Képviselő-testületi határozat –** Újhartyán Város Önkormányzatának Képviselő-testülete úgy döntött, hogy lakossági fórumot szervez az időközi választás kapcsán a polgármesterjelöltek bemutatkozása céljából az alábbi feltételekkel:

Időpont: 2025.06.26. 18 óra

Helyszín: 2367 Újhartyán, Zrínyi M. u. 1. (általános iskola tornaterme)

Menetrend:

- jelöltek saját bemutatkozása 2 percben/fő, pulpitus előtt;

- moderátori kérdéssor – 5 kérdés, minden jelölt 2 percben válaszol, forgórendszerben ülve maradva;

- lakossági kérdések max. 30 perc.

- Időkeret összesen: 1,5-2 óra.

A rendezvényről a Mag Tv felvételt készít, amely közzétételre kerül a televízióadásban, és a Mag Tv Youtube csatornáján.